Ang’o Momiyo Iluongo Yesu ni Wuod Nyasaye?
Dwoko ma Muma Chiwo
Nyasaye onge gi dhako monyalo nyuologo nyithindo. To en ema ne ochueyo gik moko duto. (Fweny 4:11) Omiyo, dhano mokwongo mane Nyasaye ochueyo, Adam, niluongo ni “
wuod Nyasaye.” (Luka 3:38) Muma puonjo ni Nyasaye nochueyo Yesu. Omiyo Yesu bende iluongo ni “
Wuod Nyasaye.”—Johana 1:49.
Nyasaye nochueyo Yesu kapok ochueyo Adam. Jaote Paulo nondiko kama e wi Yesu: “
En e ma en kido mineno mar Nyasaye ma ok ne, en e jal makayo kuom chuech duto.” (Jo-Kolosai 1:15) Ngima Yesu nochakore chon ahinya kata kapok onyuole Bethlehem. Muma wacho ni “
kar chakruokne obedo ma nyaka nene, kendo ma nyaka chieng’.” (Mika 5:2) Kaka wuod Nyasaye makayo, Yesu ne en chuech mar roho e polo ka pok onyuole kaka dhano e piny. Yesu owuon nowacho kama: “
Aselor ka awuok e polo.”—Johana 6:38; 8:23.
luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn